सिमोन र पुष्पालाई केटीएम रन
१० किलोमिटर केटीएम रनको उपाधि केन्याका धावक सिमोन किप्लागेट र एपीएफ क्लबकी धाविका पुष्पा भण्डारीले जितेका छन् । १० किमिमा  सर्वाधिक पुरस्कार राशिमा शनिबार भएको स्पर्धामा पुरुषतर्फ सिमोनले निर्धारित दुरी ३० मिनेट ५५.५७ सेकेन्ड र महिलातर्फ पुष्पाले ३६ मिनेट २०.२० सेकेन्ड पूरा गरेका थिए । विजेता दुवैले समान एक लाख रुपैयाँ पुरस्कार पाए ।
काठमाडौँ — १० किलोमिटर केटीएम रनको उपाधि केन्याका धावक सिमोन किप्लागेट र एपीएफ क्लबकी धाविका पुष्पा भण्डारीले जितेका छन् । १० किमिमा  सर्वाधिक पुरस्कार राशिमा शनिबार भएको स्पर्धामा पुरुषतर्फ सिमोनले निर्धारित दुरी ३० मिनेट ५५.५७ सेकेन्ड र महिलातर्फ पुष्पाले ३६ मिनेट २०.२० सेकेन्ड पूरा गरेका थिए । विजेता दुवैले समान एक लाख रुपैयाँ पुरस्कार पाए ।शेर्पा आउटडोरको केटीएम सिटीद्वारा आयोजित दौडमा पुरुषतर्फ दुर्गाबहादुर बुढा ३० मिनेट ५७.६० सेकेन्ड मुकेश पल ३१ मिनेट २२.६३ सेकेन्डबाट दोस्रा र तेस्रा भए । अजितकुमार यादव ३१ मिनेट ३६.४२ सेकेन्डबाट चौथो भए । सन्तोष विष्ट, सुवास कार्की, टंक कार्की, राजेन्द्र तामाङ, सञ्जीव नेपाली र दिनेशसिंह बोगटी क्रमश: पाँचौंदेखि १० औं स्थानमा विजयी भए । एपीएफकी फुलमती राना ३७ मिनेट १४.०१ सेकेन्डबाट दोस्रो तथा राममाया बुढा ३९ मिनेट ४२.०८ सेकेन्डबाट तेस्रो भए । महिलातर्फ विन्द्रा श्रेष्ठ, सिमोन थारु, सरस्वती बोहरा, आशा रावल, विमला कार्की, राधिका श्रेष्ठ र कृष्णश्वेरी सिन्तकला चौथोदेखि १० औं स्थानमा रहे ।दुवैका उपविजेताले ५० हजार, तेस्रोले ३० हजार, चौथोले २० हजार, पाँचौंले १० हजार, छैटौंले ५ हजार प्राप्त गरे । विजेता खेलाडीलाई वाग्मती प्रदेशका युवा तथा खेलकुदमन्त्री रत्न ढकाल, राष्ट्रिय खेलकुद परिषद् (राखेप) का बोर्ड सदस्य एकेन्द्र कुँवर र नन्दा बस्याललगायतले पुरस्कृत गरे । दरबारमार्गबाट सुरु दौड, भद्रकाली, शहिदगेट, त्रिपुरेश्वर, थापाथली, माइतीघर, बानेश्वर पुगेर पुन: सोही रुट हुँदै त्रिपुरेश्वर, न्युरोड, जमल भएर दरबारमार्गमा टुंगिएको थियो ।